**NOTĂ INFORMATIVĂ**

la proiectul Hotărârii Guvernului cu privire la transmiterea unor bunuri imobile

|  |
| --- |
| **1. Temeiul iniţierii procesului de elaborare, autorul proiectului** |
| Proiectul Hotărârii Guvernului cu privire la transmiterea unor bunuri imobile este elaborat de către Ministerul Afacerilor Interne în baza art. 6 alin. (1) lit. a) şi art. 14 alin. (1) lit. b) din Legea nr. 121-XVI din 4 mai 2007 privind administrarea şi deetatizarea proprietăţii publice, art.8 alin.(2) şi alin. (3) al Legii nr. 523-XIV din 16 iulie 1991 cu privire la proprietatea publică a unităţilor administrativ-teritoriale (Monitorul Oficial al Republicii Moldova, 1999, nr.124-125, art.611), Hotărârii Guvernului nr. 901 din 31 decembrie 2015 „Pentru aprobarea Regulamentului cu privire la modul de transmitere a bunurilor proprietate publică”, care reglementează raporturile de administrare şi deetatizare a proprietăţii publice şi procedura de transmitere gratuită a bunurilor proprietate publică a statului. |
| **2. Scopul şi obiectivele urmărite prin adoptarea actului normativ, principalele prevederi ale proiectului** |
| Proiectul prenotat presupune transmiterea cu titlu gratuit, la solicitarea Inspectoratului General pentru Situaţii de Urgenţă al Ministerului Afacerilor Interne (IGSU), a unor bunuri imobile din gestiunea Administraţiilor Publice Locale (Consiliul raional Hînceşti, Consiliul sătesc Sănătăuca) în administrarea Ministerului Afacerilor Interne, gestiunea subdiviziunilor subordonate Inspectoratului General pentru Situaţii de Urgenţă.  În scopul soluţionării dificultăţilor de ordin administrativ–locative cu care se confruntă Unităţile de Salvatori şi Pompieri şi efectivul acestora, IGSU depune eforturi în vederea identificării şi aplicării diferitor programe de asistenţă tehnică şi financiară, în special prin atragerea partenerilor de dezvoltare externi sau donatorilor.  Pentru edificarea unor sedii moderne prin intermediul Programului de asistenţă tehnică, lansat de către Guvernul SUA, pentru dislocarea Unităţilor de Salvatori şi Pompieri administraţiile publice locale din oraşul Hînceşti şi satul Sănătăuca au identificat sectoare de teren pentru construcţia acestora. Loturile de teren ce se transmit au fost formate ca bunuri şi înregistrate la Oficiile Cadastrale Teritoriale pentru ulterioara transmitere în proprietatea statului administrarea subdiviziunilor subordonate Inspectoratului General pentru Situaţii de Urgenţă.  În scopul îmbunătăţirii condiţiilor de muncă şi sporirea nivelului de  realizare a obligaţiilor funcţionale a Unităţii Salvatori şi Pompieri Hânceşti, de  către Consiliul raional Hânceşti a fost transmis în administrarea Ministerului  Afacerilor Interne, gestiunea economică a Inspectoratului General pentru Situaţii  de Urgenţă al MAI, terenul cu suprafaţa de 1,00 ha, înregistrat cu numărul  cadastral 53012051085, destinat pentru construcţie, situat în intravilanul oraşului  Hânceşti, pentru edificarea unei Remize de salvatori şi pompieri moderne, prin  intermediul Programului de asistenţă tehnică lansat de către SUA în Republica  Moldova. În procesul de executare a lucrărilor de proiectare s-a stabilit că din  cauza distanţei mari dintre punctele de racordare la resursele termoenergetice,  apă şi canalizare şi viitoarea construcţie, costul de deviz se majorează depăşind  cu mult limita mijloacelor financiare planificate iniţial. În legătură cu identificarea unui alt sector de teren pentru amplasarea obiectivelor menţionate, consiliul raional Hînceşti a solicitat returnarea bunului imobil. |
| **3. Fundamentarea economico-financiară** |
| Implementarea amendamentelor propuse nu implică cheltuieli financiare şi alocarea mijloacelor financiare suplimentare. |
| **4. Respectarea transparenţei în procesul decizional** |
| În scopul respectării prevederilor Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la transmiterea unor bunuri imobile este plasat pe pagina oficială a Ministerului Afacerilor Interne, în directoriul Transparenţa decizională/Consultări publice/Organizarea consultărilor publice. |

**Secretar de stat Vitalie Bîrsan**